അതിദരിദ്രരെ കണ്ടെത്താന് നടപടികളുമായി മതിലകം ബ്ലോക്ക് പഞ്ചായത്ത് കയ്പമംഗലം: അതിദരിദ്രരെ കണ്ടെത്താനുള്ള നടപടികള്ക്കൊരുങ്ങി മതിലകം ബ്ലോക്ക് പഞ്ചായത്ത്. ഇതിന്റെ ആദ്യഘട്ടമായ സര്വേ നടത്തുന്നതിന് ജനപ്രതിനിധികള്ക്കായി പരിശീലനം ആരംഭിച്ചു. മതിലകം ബ്ലോക്കിലേയും ബ്ലോക്കിന് കീഴിലുള്ള ഏഴ് പഞ്ചായത്തുകളിലേയും പഞ്ചായത്തംഗങ്ങള്ക്കുള്ള ഏകദിന പരിശീലന പരിപാടിയാണ് ബ്ലോക്ക് പഞ്ചായത്ത് ഹാളില് ആരംഭിച്ചത്. സമൂഹത്തിലെ അതിദരിദ്രരായ അംഗങ്ങളെ ജനകീയ പങ്കാളിത്തത്തോടെ കണ്ടെത്തി, അവര്ക്ക് മൈക്രോ പ്ലാന് തയ്യാറാക്കി അടുത്ത അഞ്ചു വര്ഷത്തില് അതിദാരിദ്ര്യം ഇല്ലാതാക്കുകയാണ് പദ്ധതിയുടെ ലക്ഷ്യം. മതിലകം ബ്ലോക്ക് പഞ്ചായത്ത് പ്രസിഡന്റ് സി.കെ. ഗിരിജ ഉദ്ഘാടനം ചെയ്തു. പെരിഞ്ഞനം പഞ്ചായത്ത് പ്രസിഡന്റ് വിനീത മോഹന്ദാസിന്റെ അദ്ധ്യക്ഷതവഹിച്ചു. പെരിഞ്ഞനം പഞ്ചായത്ത് വൈസ് പ്രസിഡന്റ് സായിത മുത്തുക്കോയ തങ്ങള്, ബ്ലോക്ക് പഞ്ചായത്ത് സെക്രട്ടറി വിജയ എന്നിവര് പങ്കെടുത്തു. പരിശീലനത്തിന് കില ആര്.പിമാരായ വി.എസ് ഉണ്ണിക്കൃഷ്ണന്, ടി.എസ്. സജീവന്, വി. ഭാസുരാംഗന്, മറിയക്കുട്ടി, സിമി ഷാജു, വൃന്ദാ പ്രേംദാസ് എന്നിവര് നേതൃത്വം നല്കി. പദ്ധതി നടപ്പാക്കുന്നത് ഇങ്ങനെ തദ്ദേശസ്ഥാപനതല, വാര്ഡ്തല ജനകീയ സമിതികളും വിവിധ ഫോക്കസ് ഗ്രൂപ്പുകളും ചേര്ന്ന് അതിദരിദ്രരായവരുടെ കരട് പട്ടിക തയ്യാറാക്കും മൊബൈല് ആപ്പ് ഉപയോഗിച്ച് നടത്തുന്ന വിവരശേഖരണത്തിലൂടെ ലിസ്റ്റ് തയ്യാറാക്കി ഗ്രാമസഭയുടെ അംഗീകാരം ലഭ്യമാക്കിയശേഷം ഭരണസമിതി അംഗീകരിച്ച ലിസ്റ്റ് പ്രസിദ്ധീകരിക്കും. ഓരോ കുടുംബത്തിനും അനുയോജ്യമായ മൈക്രോ പ്ലാനുകള് തയ്യാറാക്കി നടപ്പാക്കും അനര്ഹരായവര് പട്ടികയില് ഇടം പിടിക്കാതെയും അര്ഹരായ ഒരാളും വിട്ടുപോകാതെയും അതീവ ജാഗ്രതയോടെ ജനകീയ പങ്കാളിത്തത്തോടെയാണ് പട്ടിക തയ്യാറാക്കുന്നത് ഭക്ഷണം, ആരോഗ്യം, പാര്പ്പിടം, അടിസ്ഥാന സൗകര്യം എന്നിവ കണക്കാക്കിയാണ് പട്ടിക തയാറാക്കല്. അതിദരിദ്രരെ കണ്ടെത്തുന്നതിന്റെ ഭാഗമായി പഞ്ചായത്ത്, വാര്ഡ് തല സമിതികള് രൂപീകരിച്ച് പ്രവര്ത്തനങ്ങള് തുടങ്ങും വാര്ഡ് സമിതി തെരഞ്ഞെടുക്കുന്ന എന്യൂമറേറ്റര്മാര് ഫോക്കസ് ഗ്രൂപ്പ് ചര്ച്ചകള് സംഘടിപ്പിച്ച് പട്ടിക തയ്യാറാക്കുന്ന പ്രവര്ത്തനത്തില് പങ്കാളികളാവും